VENDIM
Nr. 531, datë 1.8.2024

PËR NJË SHTESË FONDI NË BUXHETIN E VITIT 2024, MIRATUAR PËR MINISTRINË E EKONOMISË, KULTURËS DHE INOVACIONIT PËR SEZONIN TURISTIK 2024

[bookmark: _GoBack]Në mbështetje të nenit 100 të Kushtetutës, të neneve 5 e 45, të ligjit nr. 9936, datë 26.6.2008, “Për menaxhimin e sistemit buxhetor në Republikën e Shqipërisë”, të ndryshuar, dhe të nenit 14, të ligjit nr. 97/2023, “Për buxhetin e vitit 2024”, të ndryshuar, me propozimin e ministrit të Ekonomisë, Kulturës dhe Inovacionit, Këshilli i Ministrave

VENDOSI:

1. Ministrisë së Ekonomisë, Kulturës dhe Inovacionit, në buxhetin e miratuar për vitin 2024, në zërin “Shpenzime korrente”, të programit buxhetor “Arti dhe kultura”, i shtohet fondi prej 48 137 500 lekë (dyzet e tetë milionë e njëqind e tridhjetë e shtatë mijë e pesëqind) lekësh, për promovimin e trashëgimisë kulturore nëpërmjet zhvillimit të aktiviteteve artistiko-kulturore, përgjatë sezonit turistik 2024.
2. Efekti financiar, prej 48 137 500 lekë (dyzet e tetë milionë e njëqind e tridhjetë e shtatë mijë e pesëqind) lekësh, përballohet nga fondi rezervë i buxhetit të shtetit, i miratuar për vitin 2024.
3. Ngarkohen Ministria e Ekonomisë, Kulturës dhe Inovacionit dhe Ministria e Financave për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare. 

